Νύμφις

Ο Νύμφις (μέσα 3ου αιώνα π.Χ.) ήταν αρχαίος Έλληνας ιστορικός από την Ηράκλεια του Πόντου, γιος του επίσης ιστορικού ΞεναγόραΒιργιλίου Βουκολικά, vi. 56.

Εκτός από αξιοσημείωτος ιστορικός συγγραφέας, ο Νύμφις υπήρξε διακεκριμένη προσωπικότητα στην ιδιαίτερη πατρίδα του. Αυτό υποδεικνύει το γεγονός ότι στάλθηκε ως πρέσβυς στους Γαλάτες προκειμένου να τους εξευμενίσει, επειδή η Ηράκλεια τους είχε προσβάλει υποστηρίζοντας τον Μιθριδάτη Β΄ του Πόντου, γιο του Αριοβαρζάνη, με τον οποίο οι Γαλάτες βρίσκονταν σε πόλεμο.Μέμνων, κεφ. 24, επιμ. Orelli Καθώς ο Μιθριδάτης Β΄ διαδέχθηκε τον Αριοβαρζάνη περί το 240 π.Χ., μπορούμε να τοποθετήσουμε αυτή τη διπλωματική αποστολή σε αυτό το έτος.H.F. Clinton: Fasti Hellenici... Ο Μέμνων αναφέρει (κεφ. 11) κάποιον Νύμφι ως έναν από τους πρόσφυγες του 281 π.Χ., όταν ο Σέλευκος Α΄ Νικάτωρ, μετά τον θάνατο του Λυσιμάχου, απείλησε την Ηράκλεια. Ωστόσο, το χρονικό διάστημα των 41 ετών ανάμεσα στα δύο προαναφερθέντα ιστορικά γεγονότα οδηγεί στο συμπέρασμα ότι ο Νύμφις αυτός ήταν διαφορετικό πρόσωπο από τον ιστορικό, ιδίως καθώς ο Μέμνων στην αναφορά της διπλωματικής αποστολής διακρίνει καθαρά τον Νύμφι με το επίθετο «ὁ ἱστορικός». Ο Νύμφις συνέγραψε τρία χαμένα σήμερα έργα που αναφέρονται στις αρχαίες πηγές, τα εξής:

 Περὶ Ἀλεξάνδρου καὶ τῶν Διαδόχων, σε 24 βιβλία. Αυτό το έργο τελειώνει με την αναφορά της ανόδου του Πτολεμαίου Γ΄ του Ευεργέτη στον θρόνο, το 246 π.Χ..Σούδα, λήμμα «Νύμφις»Αιλιανού H.N., xvii. 3
 Περί Ἡερακλείας, σε 13 βιβλία, μια ιστορία της γενέτειράς του μέχρι την αποτίναξη των τυράννων το 281 π.Χ..Σούδα, όπ.π.Σχολιαστής Επί του Απολλωνίου του Ροδίου, ii. 650, 729, 752, iv. 247Στεφάνου Βυζαντίου Εθνικά, λήμματα «Ὓπιος», «Φρίξος»Πλουτάρχου ΗθικάΣχολ. ad Aristoph. Av. 874
 Περίπλους ἈσίαςΑθήν. xiii, σελ. 596, e

Παραπομπές

Πηγές
 Smith, William (επιμέλ.): Το λήμμα «Nymphiss» στο Dictionary of Greek and Roman Biography and Mythology, Βοστώνη 1867

Νυμφις